สวัสดีค่ะ คือปวดท้องปจด.เลยกินยาพาราไป2เม็ดค่ะ(นน.ประมาณ75กก.)ทานหลังอาหารค่ะ แต่คือจำไม่ได้ว่าก่อนทานกินไปแล้วหรือเปล่า แต่กลัวปวดมากเลยทานซ้ำไปอีกครั้ง อยากสอบถามคุณค่ะ ถ้าเกิดสมมุติเผลอทานยาพาราไป4เม็ด จะเป็นอันตรายอะไรไหมคะ
สวัสดีค่ะ ขนาดยาพาราเซตามอลที่เหมาะสมคือ 10 – 15 มิลลิกรัมต่อกิโลกรัม ทานทุก 4-6 ชั่วโมง หรือเมื่อมีอาการ และไม่ควรทานติดต่อกันเกิน 10 วันสำหรับขนาดยาพาราเซตามอลที่ถือว่าเกินขนาด และอันตรายคือ การได้รับมากกว่า 50 มก./กก. ของน้ำหนักตัวภายในครั้งเดียว หรือรับประทานต่อเนื่องเกิน 150 มก./กก.ของน้ำหนักตัว ภายใน 1-2 วัน หรือ เกิน 100 มก./กก.ของน้ำหนักตัว ภายใน 3 วันดังนั้น หากมีน้ำหนักตัว 75 กิโลกรัม ขนาดยาที่เกินขนาดสำหรับการทานในครั้งเดียว คือ 3750 มิลลิกรัม ดังนั้น หากทานยาขนาด 500 มิลลิกรัมไป 4 เม็ด เท่ากับทานไป 2000 มิลลิกรัม ซึ่งถือว่ายังไม่เกินขนาดค่ะอย่างไรก็ตา หากยังรู้สึกปวดท้องประจำเดือนมากอยู่ ไม่แนะนำให้ทานยาพาราเซตามอลเพิ่มไปอีก แต่ควรทานยาแก้ปวดในกลุ่มอื่นๆ เช่น ยาแก้ปวดกลุ่มยาต้านอักเสบชนิดไม่ใช่สเตียรอยด์ (NSAID) เช่น พอนสแตน (ponstan) ไอบูโพรเฟน (ibuprofen) เป็นต้นส่วนวิธีบรรเทาปวดอื่นๆ เช่น การประคบอุ่นที่ท้องน้อยด้วยกระเป๋าน้ำร้อน การอาบน้ำอุ่น การแช่น้ำอุ่นในอ่าง ดื่มน้ำมากๆ หลีกเลี่ยงเครื่องดื่มที่มีคาเฟอีน เช่น ชา กาแฟ น้ำอัดลมหรือช็อกโกแลต ไม่ใส่เสื้อผ้าที่รัดช่วงเอวแน่นเกินไป เป็นต้นหากอาการปวดท้องประจำเดือนยังคงเป็นมีอาการปวดมากทุกเดือน ปวดรุนแรงขึ้นเรื่อยๆ หรือมีปวดท้องน้อยในช่วงที่มีประจำเดือนร่วมด้วย แนะนำควรไปพบสูติ-นรีแพทย์เพื่อตรวจหาสาสเหตุค่ะ เช่น มีเนื้องอกมดลูก มีเยื่อบุโพรงมดลูกเจริญขึ้นผิดที่ มีซีสต์ที่รังไข่ โดยเฉพาะช็อกโกแลตซีสต์ เป็นต้น